Turkiya Qurbon hayiti munosabati bilan Sardoba toshqinida jabr ko‘rganlar uchun insonparvarlik yordami yubordi

Turkiyaning O‘zbekistondagi elchixonasi Sirdaryo viloyatidagi Sardoba falokatidan jabrlanganlarga qariyb 14 tonna og‘irlikda insonparvarlik yordami yetkazib berdi. Bu haqda elchixona “Daryo”ga xabar berdi.

Turkiya Ichki ishlar vazirligi, Tabiiy ofatlar va favqulodda vaziyatlar boshqarmasi (AFAD) tomonidan yetkazib berilgan gumanitar yordam ta’minotini olib boruvchi yuk mashinalari avtokarvoni 30-iyul, payshanba kuni O‘zbekistonning Sirdaryo viloyatidagi Sardoba tumaniga mutasaddilariga topshirildi.

Shu munosabat bilan, Turkiyaning O‘zbekistondagi favqulodda va muxtor elchisi Mehmet Sureyya Er o‘z bayonotida 2020-yil 1-may kuni sodir bo‘lgan talafotdan so‘ng, Turkiyaning barcha tegishli tashkilotlari hamda O‘zbekiston hukumati o‘rtasida yaqin hamkorlik o‘rnatilib, falokat natijasida ko‘rilgan talafotlarni bartaraf etish uchun samarali qadamlar tashlanganini qayd etdi.

COVID-19 pandemiyasi dunyo miqyosida qiyinchiliklar yaratayotgan bir mahalda, ushbu balo natijasida yuzaga kelgan talafotlarini sanab o‘tgan Mehmet Sureyya Er O‘zbekiston prezidenti Shavkat Mirziyoyev va davlatning barcha tegishli tashkilotlari mamlakat aholisining ehtiyojlarini qisqa vaqt ichida qondirish uchun tezkor chora-tadbirlarni amalga oshirganini ham alohida ta’kidlab o‘tdi.